Materská škola – Óvoda, Námestie priateľstva 2173/27, Dunajská Streda


ZÁPISNICA Z PEDAGOGICKEJ PORADY
Dátum konania: 8. 6. 2026
Miesto konania: MŠ – Óvoda, Námestie priateľstva 2173/27, Dunajská Streda
Prítomní: podľa prezenčnej listiny

Program porady
1. Otvorenie
2. Hodnotenie zamestnancov a triednych učiteliek
3. Hodnotenie Dňa otvorených dverí a Dňa rodiny
4. Pedagogicko-organizačné zabezpečenie prevádzky počas letných prázdnin
5. Oboznámenie s doplnením Školského vzdelávacieho programu
6. Zosumarizovanie detí odchádzajúcich do základnej školy, a detí pokračujúcich PPV
7. Hodnotenie školského roka 2025/2026
8. Príprava dokumentácie na odovzdanie
9. Organizácia rozlúčky s predškolákmi
10. Záver
1. Otvorenie
Pedagogickú poradu otvorila pani riaditeľka, privítala všetkých prítomných a oboznámila ich s programom porady. Program bol jednomyseľne schválený.
2. Hodnotenie zamestnancov a triednych učiteliek
Bolo vykonané hodnotenie pedagogických a nepedagogických zamestnancov za uplynulé obdobie. Vyzdvihnutá bola zodpovednosť pri plnení pracovných povinností, spolupráca v kolektíve a aktívna účasť na školských aktivitách.
Následne prebehlo hodnotenie triednych učiteliek jednotlivých tried. Ocenila sa ich pedagogická práca, prístup k deťom, komunikácia s rodičmi a vedenie pedagogickej dokumentácie. Boli prerokované aj odporúčania na ďalšie skvalitňovanie výchovno-vzdelávacieho procesu.
3. Hodnotenie Dňa otvorených dverí a Dňa rodiny
Prítomní zhodnotili priebeh Dňa otvorených dverí a Dňa rodiny. Obe podujatia boli hodnotené veľmi pozitívne. Organizácia podujatí prebehla bez problémov a pripravený program sa stretol s veľkým záujmom detí aj rodičov.
Rodičia vyjadrili spokojnosť s priebehom akcií, ocenili pripravené aktivity, vystúpenia detí a príjemnú atmosféru. Zaznamenaná bola veľmi dobrá odozva zo strany rodičov i verejnosti.

4. Pedagogicko-organizačné zabezpečenie prevádzky počas letných prázdnin
Pani riaditeľka oboznámila prítomných s organizáciou prevádzky počas letných prázdnin. Boli prerokované personálne a organizačné opatrenia potrebné na zabezpečenie plynulého chodu materskej školy počas letného obdobia.
Uskutočnilo sa predbežné zadelenie pedagogických zamestnancov počas prázdninovej prevádzky. Pri rozdeľovaní služieb sa prihliadalo na potreby prevádzky, počet prihlásených detí a personálne možnosti školy.
Zároveň bolo prerokované čerpanie riadnych dovoleniek zamestnancov. Predbežný plán čerpania dovoleniek bol vzatý na vedomie a bude podľa potreby aktualizovaný.
5. Oboznámenie s doplnením Školského vzdelávacieho programu
Pani riaditeľka oboznámila pedagogických zamestnancov s aktualizáciou Školského vzdelávacieho programu.
Školský vzdelávací program bol rozšírený o tieto oblasti:
· Systém podpory detí v súlade s princípmi inkluzívneho vzdelávania.
· Stratégia transformácie vzdelávania.
Pedagogickí zamestnanci boli oboznámení s obsahom nových oblastí, ich významom a spôsobom ich uplatňovania vo výchovno-vzdelávacom procese.
6. Zosumarizovanie detí odchádzajúcich do základnej školy
Triedne učiteľky predložili prehľad detí, ktoré v školskom roku 2025/2026 ukončujú predprimárne vzdelávanie a nastupujú do základnej školy.
Počet detí odchádzajúcich do ZŠ podľa tried:
· Trieda Lienky – 17 detí
· Trieda Napocska – 21 detí
· Trieda Felhőcske – 3 deti
· Trieda Méhecske – 4 deti
Spolu odchádza do ZŠ 45 detí.


8. Hodnotenie školského roka 2025/2026
Pedagogickí zamestnanci spoločne zhodnotili priebeh školského roka 2025/2026. Vyzdvihnuté boli úspešne zrealizované aktivity, podujatia a projekty, dobrá spolupráca s rodičmi a priaznivá atmosféra v materskej škole.
Učiteľky sa vyjadrili aj k oblastiam, ktoré je potrebné v budúcnosti dopracovať. Poukázali najmä na potrebu doplnenia a aktualizácie celoročného plánu.
Pani riaditeľka pripomenula dohodu zo začiatku školského roka, podľa ktorej si každá učiteľka priebežne zapisovala poznámky a návrhy týkajúce sa Školského programu a celoročného plánu. Uviedla, že v priebehu augusta budú všetky návrhy spoločne prerokované a následne zapracované do dokumentácie na školský rok 2026/2027.
9. Príprava dokumentácie odovzdanie
Pani riaditeľka informovala prítomné učiteľky o povinnosti pripraviť všetku pedagogickú dokumentáciu potrebnú na archiváciu za školský rok 2025/2026.
Triedne učiteľky zabezpečia skompletizovanie, kontrolu a odovzdanie všetkých dokumentov určených na archiváciu najneskôr do 1. júla 2026.
10. Organizácia rozlúčky s predškolákmi
Pani riaditeľka informovala pedagogických zamestnancov o organizácii rozlúčky s predškolákmi.
Rozlúčka s predškolákmi sa uskutoční:
· 17. júna 2026 v slovenskej triede,
· 18. júna 2026 v maďarskej triede.
Triedne učiteľky zabezpečia prípravu programu a organizačné zabezpečenie podujatia.
11. Záver
Na záver porady pani riaditeľka poďakovala všetkým zamestnancom za ich zodpovednú prácu, spoluprácu a aktívny prístup počas školského roka 2025/2026. Prítomným popriala príjemné prežitie letných prázdnin a veľa síl do prípravy nového školského roka.
V Dun. Strede dňa 8. 6. 2026
Zapísala: ....................................
Overila: .....................................

